หนูมีอะไรกับแฟนตอนบ่าย 1คะ ปล่อยในถ้ากินยาคุมฉุกเฉินจะพลาดท้องไหมคะ
สวัสดีค่ะ ยาคุมฉุกเฉินนั้น ไม่สามารถป้องกันการตั้งครรภ์ได้ 100% ทั้งนี้ ประสิทธิภาพจะขึ้นอยู่กับความรวดเร็วในการทานหลังจากที่มีเพศสัมพันธ์ เช่น หากทานภายในไม่เกิน 12 ชั่วโมงหลังจากที่มีเพศสัมพันธ์ จะช่วยป้องกันการตั้งครรภ์ได้ประมาณ 95% แต่หากทานภายในช่วง 48-72 ชั่วโมง ประสิทธิภาพจะเหลือเพียง 58% ค่ะหากมีเพศสัมพันธ์บ่อยๆ ไม่แนะนำให้ทานยาคุมฉุกเฉินเป็นประจำ เพราะยาอาจมีผลต่อการทำงานของรังไข่ ทำให้มีเลือดออกผิดปกติและประจำเดือนมาผิดปกติ อีกทั้งประสิทธิภาพของยาคุมฉุกเฉินในการป้องกันการตั้งครรภ์นั้น ก็ถือว่าต่ำกว่าวิธีอื่นๆ เช่น ถุงยางอนามัย (98%) ยาคุมกำเนิดชนิด 21 หรือ 28 เม็ด (99%) ยาฉีดคุมกำเนิด (99%) เป็นต้น และหากใช้ต่อเนื่องประสิทธิภาพก็จะค่อยๆลดลง และมีโอกาสตั้งครรภ์ได้มากขึ้น